Cathrine Larsåsen

Cathrine Larsåsen (født 5. desember 1986 i Oslo) er en norsk friidrettsutøver som er tidligere norsk rekordholder i stavsprang. Hun representerer IL i BUL fra Oslo, men er også medlem av Sparta Atletik i København ettersom hun bodde 10 år i København i Danmark. Hun har nå flyttet tilbake til Norge, Oslo og er samboer med den danske toppidrettsutøveren Morten Jensen, som har den danske rekorden i lengde. Hun har vokst opp på Røa i Oslo.


== Idrettskarriere ==


=== Oversikt ===
Larsåsen satte sin første norske rekord den 3. juni 2006, da hun slo Anita Tomulevskis 10 år gamle rekord på 3,80 meter med 10 centimeter. Rekorden ble satt under et stevne i Lyngby i Danmark. 4 metersgrensen ble brutt en uke senere, da hun hoppet 4,01 meter under et stevne i Sandnes, den 10. juni 2006.Siden har Larsåsen flyttet rekorden ytterligere tolv ganger. Hun hoppet 4,30 den 19. juni 2008, under NM i Trondheim, et resultat som også gav kongepokal.
Allerede  8. august 2007 hadde hun hoppet 4,30 meter i et uoffisielt sprang.28. juli 2010 satte hun norsk rekord i stavsprang, på 4,35 meter. Denne rekorden ble satt under finalekvalifiseringen under EM i friidrett, i Barcelona. Hun forbedret sin norske innedørsrekord fra 4,17 (satt januar 2010) til det samme som utendørsrekordhøyden, 4,35 meter under et stevne i Skive i Danmark 20. januar 2011.
Under det danske mesterskapet 6. august 2011 satte Larsåsen norsk rekord med 4,40. Denne rekorden ble stående til 30. mai 2018 da Lene Retzius hoppet høyere under et stevne på Lambertseter.


== Sponsorbråk ==
I 2013 spilte hun inn en reklamefilm for det utenlandske spillselskapet Unibet. Friidrettsforbundet svarte med å nekte henne å opptre som norsk landslagsutøver. Larsåsen protesterte, og viste til at hun ikke fikk økonomisk støtte fra forbundet lenger.


== Meritter og milepæler – tidslinje ==


=== 2017 ===
Bronse under Nordisk mesterskap i friidrett innendørs 2017 (Nordic Indoor Match)


=== 2016 ===
Sølv i NM
Sølv i NM innendørs


=== 2014 ===
Gull i NM innendørs


=== 2013 ===
8.-plass ved Bislett Games, med 4,20 meter
Gull ved stevnet AtletiCAGenève, 1. mai, med høyden 4,20 meter
EM i friidrett innendørs 2013; slått ut i kvalifiseringen med 4,16 meter, 15. beste høyde
NM-gull innendørs og i hovedmesterskapet. 4.30m


=== 2012 ===
EM i friidrett 2012; slått ut i kvalifiseringen med 4,15 meter, 20. beste høyde
Ny norsk rekord innendørs 11. februar 2012 med 4,41 m.
NM-gull


=== 2011 ===
VM i friidrett 2011; ingen gyldige hopp - tre riv på 4,10 meter
EM i friidrett innendørs 2011; slått ut i kvalifiseringen med 4,15 meter, 17. beste høyde
Dansk mester og ny norsk rekord innendørs 20. februar under det danske innendørsmesterskapet i Skive, med 4,35 meter.
Ny norsk rekord utendørs 6. august, da hun vant det danske mesterskapet, med 4,40 meter.


=== 2010 ===
Åttendeplass, og tangering av norsk rekord under finalen i EM
Ny norsk rekord under kvalifiseringen til stavsprang under EM i friidrett i Barcelona, 4,35 meter
Ny norsk rekord med 4,34, satt under et stevne i Oordegem i Belgia
Ny norsk rekord med 4,33, satt under et grandprix-stevne i Sollentuna i Sverige
Norsk bestenotering med 4,17 meter innendørs


=== 2009 ===
EM i friidrett innendørs 2009; slått ut i kvalifiseringen med 4,05 meter, 18. beste høyde
Gull i NM (4,10)


=== 2008 ===
Gull i NM (4,30)
Gull i Ungdoms-NM (4,11)
9.-plass i U23-EM (4,10)


=== 2007 ===
9.-plass ved U23-EM i friidrett (4,10 meter)
Gull i NM (4,15 meter)
Gull i Junior-NM (4,21 meter)
Første jente over 4 meter innendørs (4,00 meter, 20. januar)
Tildelt Oslo kommunes idrettsstipend på kr. 10 000,-


=== 2006 ===
Norsk innendørsrekord med 3,91 meter
Norsk rekord med 4,04 meter
Gull i NM innendørs (3,90 meter)
Gull i Junior-NM (4,03 meter)
Første norske kvinne over 4 meter i stav (4,01 meter, Elitestevnet i Sandnes 4. juni)


=== 2005 ===
Norsk rekord med 3,81 meter, og slo Anita Tomulevskis rekord fra 1986
Gull i NM (3,71 meter)
Gull i Junior-NM


=== 2004 ===
Gull i NM (3,40 meter)


== Larsåsens norske rekorder ==
Larsåsen har flyttet den norske rekorden i stavsprang for kvinner senior tretten ganger.


== Medaljer i norske mesterskap ==
Larsåsen tok i 2013 sin tiende strake NM-tittel i stavsprang.


== Referanser ==


== Kilder ==
BULs hjemmeside
IAAF utøverprofil


== Eksterne lenker ==
(en) Cathrine Larsåsen på Internet Movie Database 
(en) Cathrine Larsåsen – World Athletics 
(en) Cathrine Larsåsen – Diamond League